<classify> Bahanuzi na Javu wamerejea kwenye timu yao ya zamani, Mtibwa Sugar ambayo iliwahi kuwa bingwa wa Ligi Kuu Tanzania wakitokea kwa mabingwa watetezi Yanga. Bahanuzi aliyefunga mabao manane msimu wa 201112 na baadaye kusajiliwa Yanga na Javu alichukua nafasi yake na kuwa mfungaji namba moja katika timu hiyo msimu wa 201213, naye alitimkia Yanga baada ya kumalizika kwa ligi msimu huo.Baada ya kuwapoteza washambuliaji Jamal Mnyate aliyemaliza mkataba wake na kujiunga na Mwadui FC ya Shinyanga, Musa Hassan Mgosi aliyerejea Simba, Kocha Mkuu wa Mtibwa Sugar, Maxime amesema washambuaji hao watafanya vizuri wakishirikiana na vijana kama Ally Shomari na kuifanya kuwa moto msimu huu.Ni kweli Javu na Bahanuzi ni wachezaji wenye uwezo wa kuisaidia timu yetu, alisema Maxime ambaye kikosi chake kitawavaa Stand United katika mchezo wa ufunguzi wa Ligi Kuu Bara kwenye Uwanja wa Kambarage.Tulipoteza michezo miwili katika uwanja wa Kambarage msimu uliopita dhidi ya Kagera Sugar na Stand tumejiandaa kuwakabili Stand. Timu ipo vizuri naimani tutaanza msimu vizuri, alisema Maxime ambaye pia amemrejesha kipa aliyeshindwa kungara Simba, Hussein Sharrif.Mtibwa Sugar iliifunga Stand United mabao 3-1 katika mchezo wa kwanza msimu uliopita, lakini ilichapwa 1-0 kwenye Uwanja wa Kambarage katika mchezo wa marudiano.  <topic>: michezo 